EkBass/fiwiki-20250220-pages-articles huggingface dataset:
Ariel & Supremos

Ariel & Supremos oli vuosina 2004−2009 toiminut suomalainen kristillinen yhtye. Yhtyeen ensimmäinen keikka oli saman vuoden Nuorten kesä -tapahtumassa Ryttylässä. Pian tämän jälkeen Fg-Naxos otti nuoren yhtyeen suojiinsa ja julkaisi Ariel & Supremosin kesällä 2005 julkaistun "Kiitos kaunis" -levyn. Debyyttilevyn tuotti Marzi Nyman, joka myös soitti levyllä Mongo Aaltosen ja Jukka Eskolan ohessa. Ariel & Supremos julkaisi toisen äänitteensä "Älä mene pois" elokuussa 2007. Levyn tuotti Marzi Nyman. Levyllä vieraili Marzin lisäksi Zarkus Poussa ja Laura Joensuu. Pian levyn julkaisun jälkeen kokoonpano vakiintui nykyiselleen, kun pitkään yhtyeen basistina ollut Lasse Kortelainen sai jatkajakseen Lasse Mikkosen (ex-Turvakytkin). Yhtyeen toiseksi kitaristiksi vakiintui Taneli Törölä (Sotahuuto, Megiddon, Terttu ja sininen sammakko). Tällä tuoreella kokoonpanolla ikuistettiin Ariel & Supremosin ensimmäinen musiikkivideo "Älä mene". Ohjauksesta ja käsikirjoituksesta vastasi Miika Elo. Musiikkivideo julkaistiin Maata näkyvissä -festareilla syksyllä 2007. Videolla esiintyi myös monia tunnistettavia kasvoja Suomi- gospelin kentältä. Keväällä 2008 Ariel & Supremos haki ensiksi vauhtia Semifinaalista ja esiintyi pian tämän jälkeen Tavastialla laulaja Ariel Neulaniemen järjestämässä Larry Norman -illassa. Kristillisen rokin isän muistoillassa soittivat myös Q.Stone, Sami Kukka, Janna Hurmerinta ja Tarvo Laakso. Ariel & Supremos lähti kesällä 2008 ensimmäiselle ulkomaan keikkareissulleen. Yhtye esiintyi puolalaisessa BIM-tapahtumassa. Yhtye lopetti joulukuussa 2009. ==Kokoonpano== *Ariel Neulaniemi (laulaja, kitara, piano, kappaleiden kirjoittaja) *Taneli Törölä (kitara, huilu) *Lasse Mikkonen (basso) *Heikki Rusama (rummut) *Lasse Kortelainen (basso, soitti molemmilla levyillä) == Julkaisut == * Ystävyys (2005), single * Kiitos kaunis (2005) * Älä mene pois (2007) ==Aiheesta muualla== * Luokka:Suomalaiset rockyhtyeet Luokka:Suomalaiset kristilliset yhtyeet
Itävallan perimyssota

Itävallan perimyssota käytiin vuosina 1740–1748, kun Maria Teresia seurasi isäänsä Kaarle VI:a Habsburgien maiden perijänä, Unkarin kuningattarena, Itävallan arkkiherttuattarena ja Parman herttuattarena. Kaarle VI oli jo kauan valmistautunut siihen mahdollisuuteen, ettei hänelle syntyisi miespuolista perillistä, ja vuoden 1713 pragmaattisella sanktiolla määräsi, että nainen voisi olla perijä, jos kaikki miespuoliset sukuhaarat päättyisivät. Kaarle sai kaikki Euroopan suurvallat myöntymään sopimukseen, mutta hänen kuoltuaan sopimusta hyväksymätön Preussin Fredrik II Suuri hyökkäsi Sleesiaan joulukuussa 1740. Naista pidettiin heikkona hallitsijana ja muillakin ruhtinailla, kuten Baijerin Kaarle Albertilla oli vaatimuksensa kruunuun. Itävallan perimyssota nielaisi mukaansa 1739 alkaneen Britannian ja Espanjan välisen sodan Jenkinsin korvasta, jonka seurauksena näiden valtioiden siirtomaissa käymä konflikti rauhoittui sodan painopisteen siirryttyä Eurooppaan. Vuonna 1741 lähes kaikki Euroopan maat olivat mukana sodassa. Ranskan ja Itävallan välienselvittelyn näyttämönä olivat, kuten tavallista Alankomaat ja Italia. Ranskan ja Preussin kanssa olivat liitossa Espanja ja Baijeri. Itävaltaa taas tukivat Britannia ja Alankomaat, Ranskan perinteiset viholliset ja ajoittain Sardinia ja Saksi. Sodan päätteeksi solmitussa Aachenin rauhassa Sleesia jäi Preussin haltuun, joten välienselvittelyä jatkettiin seitsenvuotisessa sodassa 1756–1763. Luokka:Itävallan sodat Luokka:1700-luvun sodat Luokka: Perimyssodat Luokka:1740-luku Luokka:Seulonnan keskeiset artikkelit
Tim Flannery

Tim Flannery (s. 28. tammikuuta 1956) on australialainen kirjailija, nisäkästutkija, tutkimusmatkailija ja ympäristönsuojelija. Flannery esiintyy usein julkisesti puhuen etenkin maapallon ilmaston lämpenemisestä. Flanneryn on sanottu löytäneen enemmän uusia eläinlajeja kuin Charles Darwin. Hän on julkaissut yli 100 tieteellistä tutkimusta ja löytänyt yli 30 uutta nisäkäslajia, mm. 3 puukengurua. Hän on mm. luokitellut vanhimmat tunnetut nisäkäsfossiilit. Hän johtaa Etelä-Australian museota ja Australian Wildlife Concervancy -järjestöä. Vuonna 2005 hänet valittiin Australiassa vuoden humanistiksi. David Attenborough on sanonut Flanneryä yhdeksi kaikkien aikojen suurimmista löytöretkeilijöistä verraten häntä David Livingstoneen. Hänen teoksensa Ilmaston muuttajat (The Weather Makers: The History and Future Impact of Climate Change) ilmestyi suomeksi syksyllä 2006. == Aiheesta muualla == * ABC Australia Biography * Another ABC Australia Biography * The Weather Makers book website * Whoever owns the fuel, Arson is suspected, but Australians must accept pollution and unbridled growth are firebugs too The Guardian, 11.2.2009 Luokka:Australialaiset tietokirjailijat Luokka:Australialaiset eläintieteilijät Luokka:Ympäristönsuojelijat Luokka:Vuonna 1956 syntyneet Luokka:Elävät henkilöt
Patakukkula

Patakukkula on Tarinaharjun harjumuodostelman kohouma ja vanha hiihtokeskus Siilinjärvellä, Siilinjärven kirkonkylän keskustan lounaispuolella. Alue tunnetaan paremmin viitostielle näkyvistä Kuilun hyppyrimäistä, jonne tullaan harjoittelemaan myös kunnan ulkopuolelta. Kuilu on toiminut jo paljon ennen Kasurilaa ja Patakukkulaa jyrkkänä pujottelumäkenä. Alueella on myös paljon luontopolkuja, jotka jatkuvat Tarinaharjun golf-kentille asti. Patakukkulan mäen päällä seisoo edelleen kaksi vanhaa huolto- ja palvelurakennusta. Vaikka rinne on vesakoitunut, niin sen pituuden ja jyrkkyyden erottaa edelleen. Myös hissin perustuksia voi löytää vesaikon seasta. Patakukkulan huipulle pääsee kävellen ja autolla ajaen maastohiihtokeskuksen pysäköintialueen läpi. == Lähteet == Luokka:Suomen mäet Luokka:Suomen talviurheilukeskukset Luokka:Siilinjärven luonto Luokka:Siilinjärven urheilu
DFI

DFI on kansainvälinen elektroniikkateollisuusyritys, jonka pääkonttori sijaitsee Taiwanin Hsi-Chih Cityssä. DFI on perustettu 1981 ja sillä on yli 20 vuoden kokemus tietokonekomponenttien valmistamisesta ja markkinoimisesta. Luokka:Laitteistovalmistajat Luokka:Taiwanilaiset elektroniikkayhtiöt Luokka:Tietotekniikan tuotemerkit
Bantu Holomisa

Kenraalimajuri Bantubonke Holomisa (myös Harrington Holomisa, s. 25. heinäkuuta 1955 Mqanduli, Etelä-Afrikka) on eteläafrikkalainen upseeri ja poliitikko. Hän johti Transkein bantustania vuosina 1987–1994. Holomisa oli yksi ensimmäisiä mustia eteläafrikkalaisia, jotka pääsivät opiskelemaan Etelä- Afrikan sotilasakatemiaan vuonna 1984. Hän toimi nimellisesti itsenäisen Transkein puolustusvoimien komentajana vuoteen 1987 asti, jolloin osallistui maan aikaisemman johtajan Kaizer Matanziman vastaiseen vallankaappaukseen. Vuosien 1988 ja 1989 aikana Holomisa laillisti Transkeissa noin 33 erilaista edellisen hallituksen kieltämää järjestöä ja hänen hallintonsa toimi läheisessä yhteistyssä apartheidia vastustaneiden vapautusliikkeiden kanssa. Holomisa kuului vuoden 1994 ensimmäisten vapaiden vaalien ANC:n vaalikomiteaan ja valittiin maan parlamenttiin suurella äänimäärällä. Hän toimi kansallisen yhtenäisyyden hallituksessa ympäristö- ja turismiapulaisministerinä vuoteen 1996 asti. Vuonna 1996 hänet erotettiin ANC:tä sen jälkeen kun hän väitti Totuuskomission istunnossa ANC:n ministerin, Stella Sigcaun, ottaneen vastaan 50 000 randin lahjuksen Matanziman hallitukselta. Nykyisin Holomisa toimii kansanedustajana edustaen entisen Kansallispuolueen poliitikon, Roelf Meyerin kanssa perustamaansa United Democratic Movement -puoluetta. == Lähteet == ==Aiheesta muualla== * United Democratic Movement:Bantu Holomisa * ANC:THE RISE AND FALL OF BANTU HOLOMISA* Luokka:Eteläafrikkalaiset poliitikot Luokka:Vuonna 1955 syntyneet Luokka:Elävät henkilöt
Teresa Heinz Kerry

Maria Teresa Thierstein Simões-Ferreira Heinz Kerry (s. 5. lokakuuta 1938) on yhdysvaltalainen hyväntekeväisyyden harrastaja. Hän on Yhdysvaltain ilmastoerityislähettilään John Kerryn puoliso. Teresa on alun perin portugalilainen. Hän syntyi Maputossa Mosambikissa, silloisessa Portugalin siirtomaassa. Hänen isänsä oli lääkäri José Simões-Ferreira. Hänen äitinsä Irene Thierstein oli sveitsin saksalaista syntyperää. Teresa suoritti opintonsa Witwatersrandin yliopistossa Johannesburgissa ja Geneven yliopistossa ennen kuin muutti Yhdysvaltoihin, jossa hän oli töissä YK:ssa tulkkina. Hän puhuu viittä eri kieltä: englantia, espanjaa, ranskaa, italiaa ja portugalia. Teresa Simões-Ferreira meni naimisiin Heinzin ketsuppisukuun kuuluneen liikemies ja senaattori Henry John Heinz III:n kanssa 5. helmikuuta vuonna 1966 Pittsburghissa Pennsylvaniassa. Vuonna 1971 Teresa Heinzista tuli Yhdysvaltain kansalainen. Avioparille syntyi kolme lasta. Teresa Heinzin elämäkerran mukaan hän tapasi John Kerryn vuonna 1990. Senaattori Heinz kuoli 4. huhtikuuta 1991 lento-onnettomuudessa Pennsylvaniassa, ja Teresa peri omaisuuden ja yhtiön. Seuraavan kerran hän tapasi Kerryn Rio de Janeiron ilmastokokouksessa vuonna 1993. Teresa Heinz oli mukana presidentti George H. W. Bushin valtuuskunnassa. Heinz ja Kerry muuttivat yhteen vuonna 1993 ja menivät naimisiin 26. toukokuuta 1993 Nantucketissa Massachusettsissa. Luokka:Kuuluisien henkilöiden puolisot Luokka:Amerikanportugalilaiset Luokka:Yhdysvaltalaiset hyväntekeväisyyden harjoittajat Luokka:Vuonna 1938 syntyneet Luokka:Elävät henkilöt
Suomumuurahaiset

Suomumuurahaiset (Formicinae) on muurahaisten (Formicidae) alaheimo. Suomessa on Formicininae-alaheimossa kolme tribusta, joissa on neljä sukua: Camponotini, jossa on suku Hevosmuurahaiset (Campontotus); Formicini, jossa on suku Formica; Lasiini, jossa ovat suvut Lasius ja Nylanderia. Eläviä tribuksia on maailmanlaajuisesti 11, joissa 51 sukua, 3130 lajia ja 792 alalajia. Sukupuuttoon kuolleita sukuja on 31, joissa 197 lajia ja 3 alalajia. ==Tuntomerkit== Suomumuurahaisilla on keski- ja takaruumiin välissä vain yksi jaoke, petiolus (postpetiolus puuttuu), johon kuuluu ylöspäin nouseva iso suomumainen tai erillinen nystyrämäinen uloke. Takaruumiin kärjestä puuttuu pistin ja sen tilalla on putkimaisen ulokkeen päässä pyöreä reikä, acidopore, jota reunustavat karvat. Suomumuurahaisilla on rauhanen, joka tuottaa myrkkyä, muurahaishappoa. Camponotus herculeanus casent0103345 profile 1.jpg |Tribus Camponotini: Metsähevosmuurahainen, Camponotus herculeanus Formica aquilonia casent0173151 profile 1.jpg | Tribus Formicini: Tupsukekomuurahainen, Formica aquilonia Lasius platythorax casent0172747 profile 1.jpg | Tribus Lasiini: Metsämauriainen, Lasius platythorax == Tribukset ja suvut == Jako tribuksiin ja sukuihin on vuodelta 2016 eikä vielä ole vakiintunut kaikissa taksonomioissa. * Camponotini ** Calomyrmex ** Hevosmuurahaiset Camponotus ** †Chimaeromyrma ** Colobopsis ** Dinomyrmex ** Echinopla ** Opisthopsis ** Overbeckia ** Polyrhachis ** †Pseudocamponotus * Formicini ** Alloformica ** Bajcaridris ** Cataglyphis ** †Cataglyphoides ** †Conoformica ** Formica ** Iberoformica ** Polyergus ** Proformica ** †Protoformica ** Rossomyrmex *Gesomyrmecini ** Gesomyrmex ** †Prodimorphomyrmex ** †Sicilomyrmex *Gigantiopini ** Gintiops *Lasiini ** Cladomyrma ** Euprenolepsis ** †Glaphyromyrmex ** Mauriaiset Lasius ** Myrmecocystus ** Nylanderia ** Paraparatrechina ** Paratrechina ** Prenolepsis ** Pseudolasius ** Zatania *Melophorini ** Lasiophanes ** Melophorus ** Myrmecorhynchus ** Notoncus ** Notostigma ** Prolasius ** Pseudonotoncus ** Stigmacros ** Teratomyrmex *Myrmelachistini ** Brachymyrmex ** Myrmelachista *Myrmoteratini ** Myrmoteras *Oecophyllini ** Oecophylla *Plagiolepidini ** Acropyga ** Agraulomyrmex ** Anoplolepis ** Aphomomyrmex ** Bregmatomyrma ** Lepisiota ** Petalomyrmex ** Plagiolepis ** Tapinolepsis *Santschiellini ** Santschiella *Sukupuuttoon kuolleet suvut, joita ei ole sijoitettu mihinkään tribukseen ** †Camponotites ** †Curtipalpulus ** †Drymomyrmex ** †Eoleptocerites ** †Eurytarsites ** †Fushuniformica ** †Heeridris ** †Huaxiaformica ** †Imhoffia ** †Kyromyrma ** †Leptogasteritus ** †Leucotaphus ** †Liaoformica ** †Longiformica ** †Magnogasterites ** †Orbicapitia ** †Ovalicapito ** †Ovaligastrula ** †Protrechina ** †Sinoformica ** †Sinotenuicapito ** †Wilsonia ==Lähteet== == Aiheesta muualla == *Laji.fi: Suomumuurahaiset (Formicinae) *ITIS: Formicinae Luokka:Muurahaiset
Nepathya

Nepathya (joskus myös Nepathaya) on suosittu nepalilainen yhtye, joka yhdistelee perinteistä nepalilaista kansanmusiikkia ja rockia. 1990-luvulla yhtye esitti pääosin rakkauslauluja, mutta nykyään sanoitukset ovat yhteiskuntakriittisiä. Vuosina 1996–2006 yhtye järjesti Nepalin sisällissodan aikana rauhankonsertteja kerätäkseen rahaa kotimaansa kunnostustöitä varten. Suomessa kaksi keikkaa vuonna 2006 tehnyttä yhtyettä kutsutaan "Nepalin Eppu Normaaliksi". Yhtyeen perustaja, solisti ja lauluntekijä Amrit Gurung on ainoa jäljellä oleva alkuperäisestä kokoonpanosta. Ensimmäisen Euroopan keikkansa Nepathya teki vuonna 2005 Amsterdamissa Himalaya Filmfestivalilla. Vuonna 2013 yhtye esiintyi Lontoon Wembley Arenalla. == Kokoonpano vuonna 2006 == *Amrit Gurung (laulu) *Nikhil Tuladhar (lyömäsoittimet) *Suraj Thapa (kosketinsoittimet) *Subin Shakya (basso) *Hari Maharjan (kitara) == Katso myös == *Nepalilainen musiikki == Lähteet == == Aiheesta muualla == *Kepa.fi: "Nepalin ääni kyläilee Suomessa" *Maailma Kylässä: "Nepathya" Luokka:Nepalin musiikki
Area de Conservación Guanacaste

Area de Conservación Guanacaste on Unescon maailmanperintökohde Guanacasten maakunnassa luoteisessa Costa Ricassa. Siihen kuuluvat Santa Rosan, Guanacasten ja Rincón de la Viejan kansallispuisto sekä Junquillal Bayn suojelualue. Noin 1 470 neliökilometrin laajuinen alue tuli maailmanperintökohteeksi vuonna 1999. ==Lähteet== Luokka:Costa Rican maantiede Luokka:Unescon maailmanperintökohteet Costa Ricassa Luokka:Guanacasten maakunta
Muurahaiskorennot

Muurahaiskorennot (Myrmeleontidae) ovat verkkosiipisten (Neuroptera) lahkoon kuuluva hyönteisheimo. Siihen kuuluu maailmanlaajuisesti yli 2 000 lajia, ja muurahaiskorentoja tavataan lähes kaikilta mantereilta. == Ulkonäkö ja elintavat == Aikuinen muurahaiskorento muistuttaa ulkoasultaan hieman pientä sudenkorentoa, mutta on helppo erottaa pitkistä, kärjestään kaartuvista tuntosarvista. Korennon vartalon pituus on 40–80 mm. Korennot käyttävät ravinnokseen joko kukkien siitepölyä tai ovat toukkien tapaan petoja.http://bugguide.net/node/view/137 Muiden verkkosiipisten tapaan aikuiset korennot ovat aktiivisia lähinnä öisin ja lentävät usein valolle. == Muurahaisleijona == Muurahaiskorentojen toukkia kutsutaan muurahaisleijoniksi. Nimensä mukaisesti niiden pääasiallisena ravintona ovat muurahaiset, mutta myös muut pienet hyönteiset. Useiden lajien toukat elävät hiekkamailla, jonne kaivavat pyyntikuopan ja odottelevat kuopan pohjalle piiloutuneina sinne putoavia muurahaisia. Jotkin lajit piilottelevat puiden koloissa tai väijyvät maastossa ohikulkevaa saalista. Muurahaiskorennon toukalla on näyttävät leuat, joilla se pitelee saalistaan paikoillaan samalla kun se imee sen kuiviin. Vaihtaessaan paikkaa toukka liikkuu perä edellä ja jättää jälkeensä helposti tunnistettavan jäljen. == Lajit Suomessa == Suomessa esiintyy kaksi muurahaiskorentolajia: aitomuurahaiskorento (Myrmeleon formicarius) ja pikkumuurahaiskorento (Myrmeleon bore). Skandinaviassa on lisäksi kolmaskin laji, laikkumuurahaiskorento (Euroleon nostras), jota on tavattu esimerkiksi Ruotsin Gotlannista, Öölannista ja Gotska Sandönilta. Kotimaisista lajeista aitomuurahaiskorento on verraten yleinen hiekka- ja soramailla koko Etelä- ja Keski-Suomessa, mutta harvinaisempi pikkumuurahaiskorento esiintyy ainoastaan etelä- ja lounaisrannikon avoimilla merenrantahietikoilla ja dyyneillä. Kumpikaan suomalaisista lajeista ei vuoden 2010 kansallisen uhanalaisarvioinnin mukaan ole uhanalainen, mutta pikkumuurahaiskorento on katsottu silmälläpidettäväksi (NT).Suomen verkkosiipis- ja kärsäkorentoatlas Petri Ahlroth 2010. Verkkosiipiset, kaislakorennot, käärmekorennot ja kärsäkorennot. Julk.: Rassi, P., Hyvärinen, E., Juslén, A. & Mannerkoski, I. (toim.). Suomen lajien uhanalaisuus – Punainen kirja 2010. Ympäristöministeriö & Suomen ympäristökeskus, Helsinki. s. 417–422 Suomen lajeista pikkumuurahaiskorento on yleensä pienempi ja takaruumiin jaokkeet yleensä kaksiväriset. Eroja on molemmilla sukupuolilla myös takaruumiin viimeisessä jaokkeessa. ==Lähteet== * == Aiheesta muualla == *Tree of Life web project *Antlionpit.com Muurahaiskorennoille omistettu sivusto Luokka:Verkkosiipiset
Taïn kansallispuisto

Taïn kansallispuisto on kansallispuisto Norsunluurannikolla ja se sisältää yhden viimeisistä alueista, joilla kasvaa länsiafrikkalaista trooppista aarniometsää. Puisto lisättiin UNESCOn maailmanperintöluetteloon monimuotoisen kasviston ja eläimistön, etenkin uhanalaisten eläinten, kuten kääpiövirtahepojen, ansiosta. Alue on laajuudeltaan 3 300 neliökilometriä ja siinä on 200 neliökilometrin puskurivyöhyke. == Aiheesta muualla == *Taïn kansallispuisto UNESCOn sivuilla Luokka:Norsunluurannikon kansallispuistot Luokka:Unescon maailmanperintökohteet Norsunluurannikolla
Comoén kansallispuisto

Comoén kansallispuisto on kansallispuisto Norsunluurannikossa ja vuodesta 1983 listattu UNESCOn maailmanperintöluetteloon. Siitä tuli maailmanperintökohde alkujaan kasviston monipuolisuutensa takia. Komoé-joen ansiosta alueen kasvillisuus on huomattavasti trooppisempaa kuin normaalisti näillä leveysasteilla. Comoén kansallispuisto sijaitsee maan koillisosassa lähellä Burkina Fason rajaa. Sinne on matkaa Abidjanista noin 400 km. Alueen ensimmäiset suojelutoimet on tehty jo 1926, vuonna 1953 siitä tuli suojelualue ja 8. helmikuuta 1968 kansallispuisto. Vierailijoita päästetään puiston vain kuivalla kaudella marraskuusta huhtikuuhun. Puiston pinta-ala on 11 493 km², joten se kuuluu Länsi-Afrikan suurimpiin suojelualueisiin. Sen eliömaailman monimuotoisuus liittyy maastonmuotojen vaihtelevuuteen. Komoé ja sen sivujoet kulkevat syvissä, kosteissa rotkolaaksoissa tasangon halki. Puistossa on tavattu 620 kasvilajia, 135 nisäkäslajia, (joihin kuuluu 11 apinaa, 11 lihansyöjää ja 21 sorkkaeläinlajia), 35 sammakkoeläinlajia ja 500 lintulajia (joista noin neljäsosa on muuttolintuja). Suojeltuja lintulajeja ovat sinikaulatrappi, guineansarvinokka ja nigeriansarvinokka. Komoéssa elää 60 kalalajia ja kolme krokotiililajia. Uhanalaisia nisäkäslajeja ovat simpanssi, savanninorsu ja hyeenakoira. Vuonna 2003 alue lisättiin vaarassa olevien maailmanperintökohteiden luetteloon salametsästyksen, karjan ylilaiduntamisen ja puiston puuttuvan hallinnon takia. == Lähteet == == Aiheesta muualla == *Protected Areas Programme Luokka:Norsunluurannikon kansallispuistot Luokka:Unescon maailmanperintökohteet Norsunluurannikolla Luokka:Seulonnan keskeiset artikkelit
Yomi

Yomi tarkoittaa seuraavia asioita * Yomi Oyj, entinen Keski-Suomen Puhelin, yhdistynyt Elisaan. * Yomi (šintolaisuus), japanilaiseen kansanuskontoon pohjautuvan šintolaisuuden helvetti. * Yomi, japanilaisen Nightmare-yhtyeen vokalisti.
Muskelivene

Muskelivene (englanniksi powerboat) on avomeren käyttöön soveltuva avovene, jolle ei ole olemassa täsmällistä ja yleisesti hyväksyttyä määritelmää. Muskeliveneeksi kutsutaan avomerikäyttöön soveltuvaa avovenettä, jonka voimanlähteenä on yksi tai kaksi suuritehoista moottoria. Tällainen päiväkäyttöön tarkoitettu vene saavuttaa yli 50 solmun (93 km/h) huippunopeuden. Toisen määritelmän mukaan huippunopeuden pitää olla yli 60 mailia tunnissa (100 km/h). Muskeliveneen pituus on 8–15 metriä, yleensä yli 30 jalkaa eli yli 9,1 metriä. Veneen suurin leveys on 2,5–3 metriä ja syväys 0,7–1,1 metriä. Myynti-ilmoituksissa pienempiä ja vähätehoisempiakin veneitä kutsutaan usein muskeliveneeksi. Luokka:Veneet
Ignoila

Ignoila () on kylä Suojärven piirin Veskelyksen maalaiskunnassa Karjalan tasavallassa Venäjällä, Suomen sotien jälkeen Neuvostoliitolle luovuttamalla alueella. Suomelle kuuluessaan Ignoila oli yksi Suojärven kunnan itäosassa sijainneen ns. Hyrsylän mutkan alueen kylistä ja Suomen kylistä itäisin. Ennen vuotta 1931 Ignoila ja Hyrsylän mutka kuuluivat Salmin kuntaan, kunnes ne liitettiin Suojärveen tieyhteyden valmistuttua. Ignoila-nimi johtunee kylän ensimmäisestä asukkaasta Ignat/Ignoi Burtschasta. Suomen alueluovutusten myötä myös Ignoilan väestö asutettiin supistuneen Suomen alueelle. Tunnettu ignoilalainen oli Aira Samulin. Ignoila sijaitsee nykyisin syrjässä Petroskoista Suojärvelle johtavalta maantieltä. Kylän halki virtaa Suojoki josta on myös nimeä Suojujoki käytetty. Jokeen rakennettiin Ignoilan vesivoimala alueen kuuluessa Suomelle vuonna 1936. Vuonna 1991 voimala oli käytössä, joskin puinen pato vuoti melkoisesti. Turbiini on Tampellan ja generaattori ASEA:n valmistama. Teho on alle 10 MW. Voimalan purkua on suunniteltu kanoottimelonnan ja arvokalan nousun parantamiseksi. Nykyisin kylän asukasmäärä on vähäinen. == Lähteet == ==Aiheesta muualla== * Hyrsylä Suojärven pitäjäseuran sivut * Hyrsylän mutka Suojärven pitäjän karttahahmotelmassa luovutettukarjala.fi Luokka:Suojärven kylät Luokka:Suojärven piirin asutut paikat
Piloja ja pilakuvia

Piloja ja pilakuvia oli vuosina 1921–1939 ilmestynyt huumorilehti, jota ilmestyi hämeenlinnalaisen Arvi A. Kariston kustannusyhtiön kustantamana kaikkiaan 227 numeroa. Lehteä toimitti nimimerkki Mikko Vilkastus. Nimimerkin takana oli Kariston kirjallinen johtaja Väinö Hämeen-Anttila. Hämeen-Anttila, Väinö (1878–1942) Lehti oli suunniteltu amerikkalaisten, saksalaisten ja ruotsalaisten esikuvien mukaan. Sitä oli tarkoitus myydä rautateillä liikkuville matkalaisille. Piloja ja pilakuvia ilmestyi joka kuukausi. Sisältönä oli lyhyitä vitsejä ja pilapiirroksia taskukokoisena kirjasena. "Kotimaisten leikinlaskijaimme ja pilapiirtäjiemme avustuksella on Mikko Vilkastus ryhtynyt toimittamaan suomalaiselle yleisölle parhaimman tason hupikirjaa, 64-sivuisina erittäin runsaasti kuvitettuina kuukausivihkoina. Kirjoittajina esiintyvät jo ensimmäisissä vihoissa mm. Samuli, Juudas Puustinen, O. Räisänen ja O. A. Kallio. Kotimaisina pilapiirtäjinä Alexander Tawitz, Edwin Lydén, Hj. Löfving, Ilmari Kaijala, Yrjö Yrjölä, Oki Räisänen, Bertil Lindholm, Topi Vikstedt ym." Piloja ja pilakuvia 4/1921, takansiteksti Pilajuttuja ja piirroksia oli aloittanut samanlaisilla linjoilla jo vuonna 1919, mutta ilmestyi epäsäännöllisesti. Kustantaja Otava sai kuitenkin aiheen syyttää Karistoa idean varastamisesta. Kuvittajat olivat kuitenkin osaksi samoja kummassakin lehdessä. Kuvitusta oli hankittu myös ulkomaalaisista lehdistä. Piirroksia on melko runsaasti, yksi lähes jokaisella sivulla. Tekijöiden nimiä ei mainita muutamaa signeerausta lukuun ottamatta. Lehdessä ilmestyi muutama lyhyt sarjakuvakin, jotka eivät kuitenkaan todennäköisesti olleet suomalaista tekoa. == Lähteet == Luokka:Suomalaiset pilalehdet Luokka:Ilmestymästä lakanneet suomalaiset aikakauslehdet
Kissmet

Kissmet on intialais-brittiläinen yhtye, joka soittaa monipuolista rock- sävytteistä musiikkia. Tyylilajiluokitteluiksi on mainittu muun muassa bhangra-, rock-, funk- ja reggae. Kissmetin perustivat Englannin Peterboroughista kotoisin olevat veljekset Buzz ja Ron Singh 1990-luvun alussa. Muut yhtyeessä soittavat jäsenet ovat veljesten englantilaisten muusikkoystävien lisäksi heidän vanhempi veljensä Max Singh. == Kokoonpano vuonna 2006 == *Buzz Singh (laulu, dhol, dholak) *Ron Singh (syntetisaattori) *Max Singh (tabla) *Karolyn Webb (basso) *Carlos Parlato (rummut) *John Neville (kitara) == Katso myös == *Intialainen musiikki == Aiheesta muualla == *Kissmetin viralliset kotisivut *Maailma Kylässä: "Kissmet" Luokka:Intian musiikki
Antero Lehtonen

Antero Lehtonen (s. 12. huhtikuuta 1954 Tampere) on suomalainen jääkiekkoilija. Hän pelasi vasempana laitahyökkääjänä. Suomessa Lehtonen tuli tunnetuksi etenkin maalintekijänä. Hän pelasi lähinnä Tapparassa ja oli avainpelaajia sen saavuttaessa Suomen-mestaruudet vuosina 1975 ja 1979. Lehtonen edusti Suomea vuoden 1974 nuorten MM-kisoissa sekä jääkiekon MM- kisoissa 1977, 1979 ja 1981. Tultuaan valituksi SM-liigan tähtikentälliseen 1979, Lehtonen allekirjoitti ammattilaissopimuksen NHL-seura Washington Capitalsin kanssa. Lehtonen pelasi suurimman osan kaudesta 1979–1980 Washingtonissa ja saavutti 21 pistettä 65 ottelussa puolustavan hyökkääjän roolissa. Lehtonen palasi Tapparaan seuraavalla kaudella ja pelasi vielä TPS:ssa sekä liigatulokas JyP HT:ssa ennen lopettamistaan vuonna 1987. SM- liigassa Lehtonen teki seitsemällä kaudella vähintään 20 maalia kaudessa. == Tilastot == 1971–1972 Tappara SM-sarja 1 0 0 0 2 Tappara Jr. SM-sarja 14 18 13 31 16 1972–1973 Tappara SM-sarja 36 20 5 25 23 1973–1974 Tappara SM-sarja 36 9 7 16 10 JMM 5 1 2 3 6 1974–1975 Tappara SM-sarja 36 26 7 33 26 – – – – – 1975–1976 Tappara SM-liiga 36 19 11 30 21 4 0 2 2 8 1976–1977 TPS SM-liiga 36 26 12 38 12 8 4 1 5 4 MM 10 1 1 2 6 1977–1978 TPS SM-liiga 35 23 13 36 38 8 3 5 8 4 1978–1979 Tappara SM-liiga 36 35 19 54 43 10 8 5 13 6 MM 8 3 3 6 4 1979–1980 Washington Capitals NHL 65 9 12 21 14 – – – – – Hershey Bears AHL 4 3 0 3 2 – – – – – 1980–1981 Tappara SM-liiga 27 13 7 20 24 8 7 3 10 6 MM 8 0 3 3 0 1981–1982 TPS SM-liiga 36 14 8 22 35 7 2 1 3 6 1982–1983 TPS SM-liiga 36 11 10 21 16 3 4 0 4 0 1983–1984 TPS SM-liiga 30 8 13 21 14 9 1 1 2 4 1984–1985 JYP I-divisioona 35 35 25 60 16 1985–1986 JYP SM-liiga 36 24 12 36 18 1986–1987 JYP SM-liiga 39 10 8 18 20 – – – – – 14 kautta yhteensä SM-sarja / SM-liiga 456 237 132 369 298 57 29 18 47 38 1 kausi yhteensä NHL 65 9 12 21 14 – – – – – == Lähteet == * * == Aiheesta muualla == * * Antero Lehtonen – nhlfinns.net Luokka:Suomalaiset jääkiekkoilijat Luokka:Matti Keinonen -palkinnon voittajat Luokka:Suomalaiset jääkiekkovalmentajat Luokka:Vuonna 1954 syntyneet Luokka:Elävät henkilöt
Vesiskootteri

Vesiskootteri on sisämoottorilla varustettu veneenomainen vesikulkuneuvo, jossa kuljettaja istuu hajareisin.Motorcycleproject: The Personal Watercraft Phenomenon Viitattu 25.11.2009 Rakenteeltaan ja ergonomialtaan vesiskootteri muistuttaa moottorikelkkaa. Vesiskootteri eli ”vesijetti” viittaa periaatteelliseen eroon ”normaaliin” moottoriveneeseen verrattuna; vesijetissä on vesisuihkuvetolaite, josta käytetään yleisesti nimitystä jettivetolaite. Sen työntövoima perustuu tunneloituun potkuriin, joka on suihkuputkessa veneen rungon sisällä. Tämä mahdollistaa erittäin pienen syväyksen ja siten ajamisen matalassa vedessä, koska veneen pohjasta ei työnny alaspäin mitään. Ohjaus tapahtuu suihkusuutinta kääntämällä, jolloin vetolaitteen vesisuihkun suunta muuttuu ja ohjaa venettä. Vesiskootterin voimanlähteenä käytettiin alun perin kaksitahtimoottoria, mutta nykyisin nelitahtimoottori on yleisempi. Vesiskoottereita valmistavat esimerkiksi Kawasaki-, Sea-Doo-, Polaris- ja Yamaha-yhtiöt. Viime vuosina useat kiinalaiset valmistajat ovat aloittaneet vesiskoottereiden valmistuksen. Vesiskoottereita on sekä seisaaltaan ajettavia malleja että istuttavia. Istuttaviin mahtuu 1–3 ihmistä. Yleistyessään vesiskootterit ovat jakaneet mielipiteitä käyttäjäkuntansa ulkopuolella puolesta ja vastaan. Harrasteajoneuvoa on arvosteltu melusaasteen aiheuttajana, ja joissakin maissa niiden käyttöä on rajoitettu.New Rules Project: Noise Pollution Viitattu 25.11.2009University of Vermont: Vermont Legislative Research Shop Viitattu 25.11.2009 Uudempien vesiskootterien nelitahtimoottorit ovat kuitenkin jopa 70 prosenttia hiljaisempia kuin vielä muutama vuosi sitten, ja vähäkulutuksisina ja -päästöisinä ne ovat yksi ympäristöystävällisimmistä moottoriajoneuvoista vesillä. Viime vuosina on tullut myyntiin myös jopa 50 prosenttia kevyempiä vesiskootterimalleja, jotka siten mahdollistavat entistäkin ympäristöystävällisemmän mutta nopean liikkumistavan vesillä. == Lähteet == == Aiheesta muualla == Harrastajien keskustelupalstoja * Suomen JetSport Liiton virallinen sivusto * Jetski Forum -keskustelupalsta * PWC Forum, vesiskootteriaiheinen keskustelupalsta * Kanadalainen keskustelupalsta Kritiikkiä * Vesiskootterit omille alueilleen . Suomen luonnonsuojeluliitto 4.8.2003. * Vesiskootterit voi kieltää . Suomen luonnonsuojeluliitto 14.7.2005. * Vartiainen, Saara: Vesiskootterit halutaan vaientaa. Taloussanomat 17.7.2007. Luokka:Vesikulkuneuvot
Aleksandr Goedicke

Aleksandr Fjodorovitš Goedicke (; 4. maaliskuuta (J: 20. helmikuuta) 1877 Moskova – 9. heinäkuuta 1957 Moskova) oli venäläinen säveltäjä, pianisti ja urkuri. Goedicke syntyi Moskovassa ja hänellä oli saksalaisia sukujuuria. Hänet nimitettiin vuonna 1909 pianonsoiton professoriksi Moskovan konservatorioon. Hän opetti myös urkujensoittoa ja kamarimusiikkia ja sai mainetta muun muassa Bachin tulkitsijana. Goedicken tuotantoon kuuluu pääasiassa piano- ja urkumusiikkia. Lisäksi hän sävelsi muun muassa konserton trumpetille ja pianolle (1948), orkesterimusiikkia puhallinorkesterille, oopperoita ja sinfonioita. == Lähteet == Luokka:Venäläiset säveltäjät Luokka:Venäjänsaksalaiset Luokka:Venäläiset urkurit Luokka:Venäläiset pianistit Luokka:Oopperasäveltäjät Luokka:Vuonna 1877 syntyneet Luokka:Vuonna 1957 kuolleet Luokka:Futuristit
Steve Jocz

Stephen Martin ”Steve” Jocz (tunnetaan myös nimeltä Stevo32; s. 23. heinäkuuta 1981 Ajax, Ontario) on kanadalainen muusikko, joka soittaa rumpuja punkrockyhtyeessä Sum 41. Jocz perusti Sum 41:n Deryck Whibleyn kanssa vuonna 1996. == Aiheesta muualla == * Sum 41:n kotisivut Luokka:Kanadalaiset rumpalit Luokka:Vuonna 1981 syntyneet Luokka:Elävät henkilöt
Pelinaiset

Pelinaiset () on brittiläisen Shed Productionsin vuodesta 2002 tuottama draamasarja. Sarjassa seurataan Earls Park Football Club -nimisen jalkapallojoukkueen jäsenten elämää ja varsinkin heidän vaimojensa juonittelua. Suomessa sarjaa on esittänyt Nelonen. Pelinaisia on tehty yhteensä viisi tuotantokautta, joista vasta kaksi ensimmäistä on ilmestynyt myytäväksi suomenkielisillä tekstityksillä. Sarja on päättynyt eikä sitä enää valmisteta. Luokka:2000-vuosikymmenen brittiläiset draamasarjat Luokka:ITV:n televisio-ohjelmat
Subrahmanyan Chandrasekhar

Subrahmanyan Chandrasekhar (; 19. lokakuuta 1910 Lahore, Intia (nyk. Pakistan) – 21. elokuuta 1995 Chicago, Yhdysvallat) oli amerikanintialainen fyysikko, tähtitieteilijä ja matemaatikko. Hän sai Nobelin fysiikanpalkinnon vuonna 1983 yhdessä William Alfred Fowlerin kanssa tutkimuksistaan, jotka koskivat tähtien rakennetta ja kehitystä.Seppo Zetterberg (toim. suomalainen laitos) Muutosten vuosisata 8. Alkuteos Power, Wealth & Powerty, The Family, Science, The Arts, Passing Parade. WSOY, Porvoo–Helsinki–Juva, s. 259. ==Nuoruus== Chandrasekhar oli lahjakas monella alalla. Jo nuorena hän hallitsi matematiikan lisäksi esimerkiksi saksan kielen, luki englanninkielistä kirjallisuutta Shakespearesta Thomas Hardyyn, ja kykeni omien sanojensa mukaan lukemaan ”helposti 100 sivua tunnissa”. Hän lähti opiskelemaan Trinity Collegeen Cambridgeen, jossa hän väitteli tohtoriksi vuonna 1933. ==Ura== Chandrasekhar työskenteli Chicagon yliopistossa vuodesta 1937 kuolemaansa saakka 1995. Toisen maailmansodan aikana hän työskenteli huippusalaisen ydinaseprojektin parissa muun muassa Enrico Fermin kanssa. Hän sai Yhdysvaltojen kansalaisuuden vuonna 1953. Hän oli etniseltä taustaltaan tamili. Chandrasekharin merkittävimpiä yksittäisiä saavutuksia lienee tarkka niin sanotun Chandrasekharin massan (tai rajan) laskeminen. Kyseessä on massa, joka tähdellä on oltava, jotta se kuollessaan – sen sijasta että siitä tulee valkoinen kääpiö – luhistuisi neutronitähdeksi. Massa on suunnilleen 1,44 Auringon massaa. Jos tähti kuitenkin on vielä massiivisempi (3,2 Auringon massaa), se luhistuu todennäköisesti mustaksi aukoksi. Chandrasekhar laski edellä mainitun massan laivamatkallaan Intiasta Englantiin varhain 1930-luvulla. ==Palkinnot ja tunnustukset== *Henry Norris Russell Lectureship (1949) *Bruce Medal (1952) *Royal Astronomical Societyn kultamitali (1953) *Henry Draper Medal (1971) *Nobelin fysiikanpalkinto (1983) *Copley Medal of the Royal Society (1984) ==Kirjallisuutta== *Empire of the Stars: Friendship, Obsession and Betrayal in the Quest for Black Holes, Arthur I. Miller, Little Brown, 2005 *The Mathematical Theory of Black Holes, Subramanyan Chandrasekhar, Clarendon, 1998 *Chandra – A Biography of S. Chandrasekhar, Kameshwar C. Wali, University of Chicago Press, 1992 ==Lähteet== ==Aiheesta muualla== *National Academy of Sciences elämäkerta *Harvardin sivusto Chandrasekharista *Subrahmanyan Chandrasekharin Nobelin palkinto *Subrahmanyan Chandrasekhar, Nobelin palkinnon virallinen sivusto *Subramaniam Chandrashekhar *Brucen mitali *Awarding of Bruce Medal: PASP 64 (1952) 55 * Luokka:Intialaiset fyysikot Luokka:Amerikanintialaiset Luokka:Yhdysvaltalaiset fyysikot Luokka:Nobelin fysiikanpalkinnon saajat Luokka:Copley-mitalin saajat Luokka:Bruce-mitalistit Luokka:Vuonna 1910 syntyneet Luokka:Vuonna 1995 kuolleet
Sherri ja Terri

Sherri ja Terri Mackleberry ovat kuvitteellisia hahmoja animaatiosarjassa Simpsonit. He ovat identtiset kaksoset, jotka ovat Bart Simpsonin luokkatovereita. Molempia sisaruksia ääninäytteli Russi Taylor. Taylorin kuoltua vuonna 2019 Sherrin ja Terrin sekä Taylorin muiden hahmojen uudeksi ääninäyttelijäksi tuli 31. tuotantokaudesta alkaen Grey DeLisle.Useiden Simpsonit-hahmojen ääninäyttelijä vaihtuu – Russi Taylor kuoli Episodi 11.11.2019. Sherri ja Terri kiusoittelevat tai yllyttävät toisinaan Bart Simpsonia, mutta eivät itse koskaan syyllisty pahantekoon. Heillä on tapana pilkata niitä lapsia, jotka eivät ole koulussa suosittuja, mutta toisinaan he ovat myös Lisa Simpsonin kanssa. Useimmin Sherrin ja Terrin seurassa nähdään Janey, monesti hyppäämässä narua. Bartin on muutaman kerran mainittu olevan ihastunut joko Sherriin tai Terriin, mutta tämä ei yleensä ole johtanut mihinkään. Sherrillä ja Terrillä on violetit hiukset ja violetit mekot ja hieman kalpeampi ihonväri kuin useimmilla muilla sarjan hahmoilla. Ulkonäöstä heitä ei pysty erottamaan mitenkään ja myös heidän äänensä ovat lähes identtiset. He esiintyvät usein kaksosuuteen liittyvissä vitseissä. Simpsonien vanhassa alkutunnuksessa Sherri ja Terri soittavat huiluja koulun orkesterissa, alkutunnuksen uudessa versiossa he näpelöivät kännyköitään muiden lasten soittaessa. Sherri ja Terri tekivät ensiesiintymisensä 1. tuotantokauden kolmannessa jaksossa ”Ydinvoimala”, jonka mukaan heidän isänsä oli Springfieldin ydinvoimalassa Homer Simpsonin esimiehenä (vielä saman jakson aikana Homer tosin palkattiin ydinvoimalassa eri tehtävään). Myös Sherrin ja Terrin äiti on nähty sarjassa muutaman kerran. Perheen sukunimi Mackleberry paljastui vasta 25. kauden jaksossa ”Sukellusveneseikkailu”, jossa nähtiin rehtori Skinnerin pitelemä nimilista koulun oppilaista. 28. kauden jakson ”Kauhujen talo, osa 27” mukaan Sherrin ja Terrin vanhempien nimet ovat Mary ja Barry, ja heillä on myös keskenään identtiset kaksosveljet Jerry ja Larry. Tulevaisuuteen sijoittuvan 16. kauden jakson ”Kurkistus tulevaisuuteen” perusteella Nelson Muntz on lukioiässä saattanut sekä Sherrin että Terrin raskaaksi. 27. kauden tulevaisuusjaksossa ”Barthood” myös Bartilla on teini- ikäisenä lyhyt suhde kummankin kaksosen kanssa, tosin hän oli ilmeisesti kiinnostunut vain Terristä. == Lähteet == Luokka:Simpsoneiden hahmot Luokka:Kuvitteelliset lapset Luokka:Kuvitteelliset sisarukset
Antonín Reicha

Antonín Reicha (saks. Anton Reicha, ransk. Antoine-Joseph Reicha; 26. helmikuuta 1770 Praha – 28. toukokuuta 1836 Pariisi) oli böömiläissyntyinen säveltäjä, huilisti ja musiikkiteoreetikko. Hänestä tuli myöhemmin Ranskan kansalainen. Antonín Reicha syntyi Prahassa vuonna 1770. Hän aloitti musiikinopintonsa setänsä, sellisti Josef Reichan johdolla. Vuonna 1785 Reicha muutti perheineen Bonniin. Myöhemmin hän asui Hampurissa, Pariisissa ja Wienissä, ja vuonna 1808 hän asettui pysyvästi Pariisiin. Vuonna 1818 Reicha nimitettiin professoriksi Pariisin konservatorioon, jossa hänen oppilaitaan olivat muiden muassa Franz Liszt, Hector Berlioz, Charles Gounod ja César Franck. Antonín Reichan tuotantoon kuuluu muun muassa puhallinkvintettoja, kahdeksan sinfoniaa, seitsemän oopperaa, pianomusiikkia ja kamarimusiikkia. Hän julkaisi myös musiikinteoriaan liittyviä kirjoituksia. == Lähteet == == Aiheesta muualla == * Luokka:Tšekkiläiset säveltäjät Luokka:Ranskalaiset säveltäjät Luokka:Romantiikan säveltäjät Luokka:Musiikkikirjailijat Luokka:Ranskalaiset huilistit Luokka:Vuonna 1770 syntyneet Luokka:Vuonna 1836 kuolleet
Maa- ja metsätalousvaliokunta

Maa- ja metsätalousvaliokunta (MmV) on yksi eduskunnan valiokunnista. Sen tehtävänä on käsitellä asiat, jotka koskevat maa- ja metsä­taloutta, maaseudun elinkeinotoimintaa, eläin­lääkintä­tointa, elintarvikehygieniaa ja -tarkastusta, metsästystä ja kalastusta (myös riistanhoito- ja kalastusmaksuja), poronhoitoa, eläinsuojelua, maanmittausta, kiinteistönmuodostusta, kartta- ja rekisterilaitosta, geodeettista tutkimusta sekä vesivarojen käyttöä ja hoitoa. Valiokunnan tehtävänä on esimerkiksi laatia mietintöjä hallituksen lakiesityksistä ja antaa lausuntoja vireillä olevista asioista. Esimerkkejä maa- ja metsätalousvaliokunnan käsittelemistä asioista: * Laki maatalouden harjoittamisesta luopumisen tukemisesta * Valtioneuvoston selonteko maatalouspolitiikasta * Lannoitevalmistelaki * Laki metsähallituksesta * Porotalouden ja luontaiselinkeinojen rahoituslaki Valiokunnassa on 17 jäsentä ja 9 varajäsentä. Jäsenet ovat kansanedustajia. Valiokunta kokoontuu kolme kertaa viikossa. == Jäsenet == Valiokunnassa on 15 jäsentä ja 9 varajäsentä. ===Jäsenet vaalikaudella 2023-2027=== Jäsen Puolue Vaalipiiri Kokoomus Savo-Karjala Kokoomus Vaasa Kokoomus Häme Kokoomus Varsinais-Suomi Perussuomalaiset Varsinais-Suomi Perussuomalaiset Satakunta Perussuomalaiset Oulu Perussuomalaiset Oulu SDP Keski-Suomi SDP Savo-Karjala SDP Uusimaa Keskusta Keski-Suomi Keskusta Uusimaa Vihreä liitto Uusimaa Vasemmistoliitto Helsinki RKP Vaasa Kristillisdemokraatit Vaasa == Valiokunnan puheenjohtajat == Puolue Puheenjohtaja Vuosi Vanhasuomalaiset J. K. Paasikivi 1907–1908 Nuorsuomalaiset Jonas Castrén 1908–1909 Uuno Brander 1909–1910 RKP Eric von Troil 1910 Vanhasuomalaiset J. K. Paasikivi 1911–1913 Nuorsuomalaiset Hannes Nylander 1913–1914 Uuno Brander 1914–1917 SDP Jaakko Mäki 1917–1918 Maalaisliitto Eero Hatva 1919 SDP Wäinö Wuolijoki 1919–1920 Maalaisliitto Kyösti Kallio 1920–1921 Eero Hatva 1921–1924 J. E. Sunila 1924–1926 Eero Hatva 1926–1929 Pekka Heikkinen 1929 Eino Tuomivaara 1929–1930 Ilmari Auer 1930 Pekka Heikkinen 1930–1931 Juho Koivisto 1931–1937 Viljami Kalliokoski 1937–1938 Taavi Vilhula 1938–1947 Toivo Ikonen 1947–1951 Taavi Vilhula 1951–1954 Kauno Kleemola 1954–1956 Viljami Kalliokoski 1956–1958 Leo Häppölä 1958–1959 Viljami Kalliokoski 1959–1962 Leo Häppölä 1962–1970 Keskusta Matti Mattila 1970–1975 Heimo Linna 1975 Einari Nieminen 1975–1979 Toivo Yläjärvi 1979–1983 Einari Nieminen 1983–1991 Sirkka-Liisa Anttila 1991–1995 Timo Kalli 1995–2003 Sirkka-Liisa Anttila 2003–2007 Eero Lämsä 2006–2007 Esko Kiviranta 2007 Jari Leppä 2007–2011 Elsi Katainen 2011 Jari Leppä 2011–2015 Kauko Juhantalo 2015 Jari Leppä 2015–2017 Anne Kalmari 2017–2023 Perussuomalaiset Ritva Elomaa 2023 Jenna Simula 2023– ==Lähteet== == Aiheesta muualla == * Maa- ja metsätalousvaliokunta eduskunnan sivuilla Luokka:Eduskunnan valiokunnat
Ernst Billgren

Ernst Billgren (s. 18. marraskuuta 1957 Tukholma) on ruotsalainen taiteilija. Hän on Ruotsin tunnetuimpia taiteilijoita. Billgren saa taideteostensa aiheet lähiympäristöstään. Hän on tunnettu ruotsalaisen kansansielun kuvaajana luontoaiheidensa kautta. Hän on tekemisissä monenlaisen taiteen, muun muassa elokuvien, kirjallisuuden, maalaamisen, mosaiikkitöiden, tekstiilitaiteen, kuvanveiston sekä arkkitehtuurin kanssa. ==Elämä ja ura== Billgren opiskeli Valandin taidekorkeakoulussa Göteborgissa 1982–1987. Billgren on kommentoinut myös suomalaisia klassikkoja kuvittamalla Vänrikki Stoolin tarinat ja maalaamalla uusiksi kuusi Suomen taidehistorian klassikkoa, joista osa on myös äänestetty Ateneumin suosituimpien maalausten joukkoon. Billgrenin mukaan ainoa hänen lapsuudenkotinsa seinällä ollut kuva oli jäljennös Helene Schjerfbeckin Toipilaasta.Anu Uimonen: Billgren Viitattu 10.5.2010 Toipilaan ohella Billgren on tehnyt versioita Hugo Simbergin Haavoittuneesta enkelistä, Pekka Halosen Avannolla-maalauksesta, Ferdinand von Wrightin Taistelevista metsoista sekä Albert Edelfeltin Kuningatar Blankasta ja Luxembourgin puistossa -maalauksesta. Teokset ovat olleet esillä vuonna 2010 Galerie Anhavassa ja Ateneumin kokoelmanäyttelyssä. Ihmisten tilalla maalauksissa on usein Billgrenille ominaisia eläinhahmoja, kuten kauris ja bambi Kuningatar Blankan ja hänen lapsensa paikalla. Eniten tulkintoja on syntynyt Pekka Halosen Avannolla -maalauksesta. Osa teoksista on peilien avulla tehtyjä kolmiulotteisia versioita. Billgrenin teoksia oli ensi kertaa esillä Suomessa 1990-luvun alkupuolella, hieman myöhemmin hänen näyttelynsä Taidehallissa sai ennätyssuuren yleisön. Hän on myös tehnyt veistoskokonaisuuden Kohtauspaikat KampintorilleHelsingin Taidemuseo, julkiset veistokset viitattu 25.3.2012 (1998) ja kirjoittanut kirjoja, kuten Mitä on taide ja sata muuta tositärkeetä kysymystä (2010). ==Kirjallisuus== * ==Lähteet== ==Aiheesta muualla== * Ernst Billgrenin verkkosivut * Luokka:Ruotsalaiset taidemaalarit Luokka:Vuonna 1957 syntyneet Luokka:Elävät henkilöt
Sosiaali- ja terveysvaliokunta

Sosiaali- ja terveysvaliokunta (StV) on yksi eduskunnan valiokunnista. Sen tehtävänä on käsitellä muun muassa sosiaali- ja terveydenhuoltoa, sosiaalivakuutusta, eläkelainsäädäntöä sekä ympäristöterveydenhuoltoa. Valiokunta laatii myös esimerkiksi mietintöjä valtioneuvoston tai kansanedustajien sosiaali- ja terveysalaa koskevista lakiehdotuksista. Työväenasianvaliokunta asetettiin jo vuoden 1907 valtiopäivillä. Sen nimestä oli erimielisyyksiä yksikamariseen eduskuntalaitokseen siirtymisestä lähtien ja kesti yli 50 vuotta ennen kuin valiokunnan nimeksi muotoutui sosiaalivaliokunta, jonka nimisenä se asetettiin ensimmäistä kertaa vuoden 1962 valtiopäiville. Vuoden 1990 valtiopäiväjärjestyksen muutoksella sosiaalivaliokunnasta kehittyi sosiaali- ja terveysvaliokunta. Valiokunnan tehtäväksi tuli aikaisempaa laajempi ja kokonaisvaltaisempi sosiaali- ja terveysasioiden valmistelu. Esimerkkejä sosiaali- ja terveysvaliokunnan käsittelemistä asioista: * Kansaneläkelaitoksen valtuutettujen toimintakertomus * Laki toimenpiteistä tupakoinnin vähentämiseksi * Osasairauspäivärahaa koskeva lainsäädäntö * Laki työttömyysetuuksien rahoituksesta * Veripalvelulaki * Sote-uudistus Valiokunta kokoontuu neljä kertaa viikossa. == Valiokunnan jäsenet == Talousvaliokunnassa on 17 jäsentä ja 9 varajäsentä. ===Jäsenet vaalikaudella 2023-2027=== Jäsen Puolue Vaalipiiri Kokoomus Helsinki Kokoomus Uusimaa Kokoomus Kaakkois-Suomi Kokoomus Keski-Suomi Perussuomalaiset Savo-Karjala Perussuomalaiset Vaasa Perussuomalaiset Vaasa SDP Vaasa SDP Satakunta SDP Pirkanmaa SDP Pirkanmaa Keskusta Häme Keskusta Oulu Vihreät Keski-Suomi Vasemmistoliitto Häme RKP Uusimaa Kristillisdemokraatit Häme ==Valiokunnan puheenjohtajat== Puolue Puheenjohtaja Vuosi SDP Arvi Turkka 1949–1962 Kalle Matilainen 1962–1970 Sulo Hostila 1970–1972 Uljas Mäkelä 1972 Sulo Hostila 1972–1974 Uljas Mäkelä 1974–1978 Sinikka Luja-Penttilä 1974–1978 Matti Puhakka 1979–1983 Pertti Paasio 1983–1985 Tarja Halonen 1985–1987 Jouko Skinnari 1987–1997 Virpa Puisto 1997–1999 Marjatta Vehkaoja 1999–2003 Tuula Haatainen 2003 Valto Koski 2003–2007 Keskusta Pekka Vilkuna 2003–2007 Juha Rehula 2007–2010 Inkeri Kerola 2010–2011 Jari Leppä 2011 Juha Rehula 2011–2015 SDP Anneli Kiljunen 2015 Tuula Haatainen 2015–2018 Krista Kiuru 2018–2019 Keskusta Hanna Kosonen 2019 Anu Vehviläinen 2019–2020 Markus Lohi 2020–2023 SDP Suna Kymäläinen 2023 Krista Kiuru 2023– == Katso myös == * Liikkumavara – dokumenttielokuva, jossa seurataan valiokunnassa tapahtuvaa terveyskeskus- ja päivähoitomaksujen korotusta koskevan lakiesityksen käsittelyä. ==Lähteet== == Aiheesta muualla == * Sosiaali- ja terveysvaliokunta eduskunnan sivuilla Luokka:Eduskunnan valiokunnat
Lutonin lentoasema

Lutonin lentoasema () (aikaisemmin kutsuttiin Luton International Airport) on Lontoon neljänneksi suurin lentoasema Heathrow'n, Gatwickin ja Stanstedin lentoasemien jälkeen. Lutonin lentoasema sijaitsee 50 kilometriä Lontoosta pohjoiseen Lutonin kaupungissa Bedfordshiressa. Lentoasema kautta matkustaa noin yhdeksän miljoonaa matkustajaa vuosittain. == Lentoyhtiöt ja kohteet == *Aer Arann (Galway, Waterford) *easyJet (Aberdeen, Alicante, Amsterdam, Ateena, Barcelona, Basel, Belfast, Berliini, Bordeaux, Budapest, Cagliari, Dortmund, Edinburgh, Faro, Geneve, Glasgow, Grenoble, Hampuri, Ibiza, Inverness, Istanbul, Krakova, Lissabon, Madrid, Málaga, Nizza, Palma de Mallorca, Pariisi, Rijeka, Rimini, Torino, Varsova, Wien, Zürich) *Flybe (Mansaari) *Ryanair (Brest, Dublin, Girona, Kerry, Knock, Malta, Marrakech, Milano-Orio al Serio, Murcia, Nimes, Reus, Rooma, Shannon) *Silverjet (business-tilauslennot) (Newark, Dubai) *Thomas Cook (lomalennot) (Antalya, Bodrum, Dalaman, Faro, Funchal, Fuerteventura, Ibiza, Lanzarote, Lárnaka, Las Palmas, Monastir, Napoli, Paphos, Palma de Mallorca, Reus, Ródos, Teneriffa, Zante) *Thomsonfly (lomalennot) (Alicante, Bodrum, Korfu, Dalaman, Dubrovnik, Faro, Fuerteventura, Gerona, Ibiza, Kefalonia, Lánarka, Lanzarote, Las Palmas, Madeira, Mahon, Málaga, Malta, Marrakech, Monastir, Palma de Mallorca, Paphos, Praha, Reus, Ródos, Sharm el Sheikh, Teneriffa, Thessaloniki, Zante) *Wizz Air (Bukarest, Budapest, Burgas, Gdańsk, Katowice, Poznań, Sofia, Split, Varsova, Zagreb, Turku) == Katso myös == *Gatwickin lentoasema *Heathrow'n lentoasema *London City Airport *Stanstedin lentoasema ==Lähteet== == Aiheesta muualla == Luokka:Englannin lentoasemat Luokka:Lontoon liikenne Luokka:Luton Luokka:Bedfordshiren rakennukset ja rakennelmat
Makari Vysokojärveläinen

Pyhittäjä Makari Vysokojärveläinen (Korkeajärveläinen) on yksi niistä pyhistä, joita Suomen ortodoksinen kirkko nimittää Karjalan valistajaksi. Hän perusti Korkeajärven luostarin. Hänestä ei ole saatavilla paljoa tietoja, hänen elinaikansa sijoittuu 1600-luvulle. Hän kuoli ilmeisesti vuonna 1683. Suomen ortodoksinen kirkko muistelee pyhittäjä Makaria vuosittain syyskuun 19. päivänä. == Aiheesta muualla == * Pyhittäjä Makari Vysokojärveläinen / Ortodoksi.net Luokka:Karjalan valistajat
Henryk Wieniawski

Henryk Wieniawski (10. heinäkuuta 1835 – 31. maaliskuuta 1880) oli puolalainen säveltäjä ja viulisti. Wieniawski syntyi Lublinissa ja aloitti vuonna 1843 opiskelun Pariisin konservatoriossa. Valmistuttuaan hän teki viulistina laajoja kiertueita, joilla häntä säesti usein hänen pianistiveljensä Józef. Wieniawskin ensimmäinen opus oli vuonna 1847 julkaistu Grand Caprice Fantastique. Hän meni vuonna 1860 naimisiin Isabella Hamptonin kanssa. Wieniawski saapui Pietariin Anton Rubinsteinin pyynnöstä ja asui siellä vuodet 1860–1872. Vuosina 1872–1874 hän kierteli Yhdysvalloissa, ja vuonna 1875 hänestä tuli Brysselin konservatorion viulunsoiton professori. Wieniawskin terveys alkoi heikentyä hänen ollessaan Brysselissä, ja hän piti viimeisen konserttinsa Odessassa huhtikuussa 1879. Hän kuoli seuraavana vuonna Moskovassa vain 44-vuotiaana. Wieniawskin sävellystuotantoon kuuluu kaksi viulukonserttoa sekä suuri määrä nykyistenkin kamarimuusikoiden ohjelmistoon sisältyviä pienimuotoisia kappaleita viululle ja pianolle. Henryk Wieniawskin veli, pianisti Józef Wieniawski (1837–1912), opiskeli pianonsoittoa muun muassa Franz Lisztin johdolla. Hän toimi konsertoivana taiteilijana ympäri Eurooppaa ja pianonsoiton opettajana Brysselin konservatoriossa. ==Lähteet== * Toivo Haapanen ym. (toim.): Musiikin tietokirja, s. 552. Helsinki: Otava, 1948. == Aiheesta muualla == * Luokka:Puolalaiset säveltäjät Luokka:Puolalaiset viulistit Luokka:Romantiikan säveltäjät Luokka:Vuonna 1835 syntyneet Luokka:Vuonna 1880 kuolleet
№

№ № (Unicodessa U+2116 numeron merkki) on merkki, jota monessa kielessä käytetään osoittamaan järjestysnumeroa, esimerkiksi Yhdysvalloissa usein käytetyn #-merkin sijaan. Merkkiä käytettiin suomessa vielä 1800-luvun ja 1900-luvun vaihteessa, mutta nykyään sen käyttö on harvinaista ja sen on korvannut lyhenne nro. Kyrillisessä näppäimistössä № on yleisesti 3-näppäimessä #-merkin sijaan. == Lähteet == No